Bokamoso bjo bo Kgahlišago _ Puku ya Ngwaga ya 2015
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
Dihlatse tša Jehofa di šetše di na le nywaga e ka bago e 70 di le gona Dominican Republic. Nakong yeo ka moka, di itiretše leina le lebotse kudu. Gantši batho ba ya go bagoeledi ge ba le bodireding gomme ba ba kgopela dikgatišo, le gona go tlwaelegile go kwa batho tšhemong ba bolela mantšu a go swana le gore: “Bodumedi bjo ke a bo rata” goba “Lena le tloga le phela ka go dumelelana le Beibele.”
Ge bohlatse bo be bo rolwa pele ga kgoro ya tsheko, go ile gwa ba molaleng gore molatofatši yoo o be a dirišitše dipampiri tša boradia, ka gona moahlodi o ile a ema le Dihlatse molatong woo. Ramolao yo yo e lego Hlatse o itše: “Se ga se thome go direga. Dikgorong tša tsheko nageng ka bophara, nako le nako ge go bolelwa ka Dihlatse tša Jehofa, gantši di hlompšha kudu.”
Ge nako e dutše e eya, re tla bona gore ke batho ba bakae bao ba lokilego bao ba tlago go ithuta therešo ya Beibele gomme ya ba barapedi ba Modimo wa therešo. Ka se sebaka, go dirwa sohle go fihlelela batho ba bjalo. Ka mohlala, ka 2013 Dihlatse tša Jehofa kua Dominican Republic di feditše diiri tša ka godimo ga dimilione tše 11 di ruta batho Beibele, gomme tša swara dithuto tša Beibele tše 71 922. Le gona e bile mo go kgothatšago kudu go bona gore bagoeledi ba 9 776 ba ile ba tšea karolo mohuteng o itšego wa tirelo ya bobulamadibogo. Ka August wona ngwageng woo, bagoeledi ba 35 331 ba ile ba tšea karolo ka mafolofolo bodireding. Go oketša moo, go bonagala go sa tlo ba le koketšego e kgolo ka gobane batho ba 127 716 ba bile gona Segopotšong.
Modiro wa boboledi le wa go dira barutiwa kua Dominican Republic o tšwa kgole ga e sa le go tloga ka Sontaga sa April 1945, ge Lennart le Virginia Johnson ba be ba fihla mo gomme ba thoma go bolela ditaba tše dibotse tša Mmušo. Dihlatse tša Jehofa Dominican Republic di tšeela godimo bohwa bja tšona bja moya. Di leboga sebete le boikgafo bjo bo ilego bja dirwa ke bao e bilego ba mathomo ba go amogela therešo nageng ye. Eupša go feta moo, di tšeela godimo kudu tokelo yeo di nago le yona gona bjale ya “go nea bohlatse bjo bo tletšego mabapi le mmušo wa Modimo.” (Dit. 28:23) Di lebeletše pele letšatšing leo ka lona bohle sehlakahlakeng se gotee le barapedigotee le tšona lefaseng ka moka di tlago go opela gotee ka gore: “Jehofa bjale ke kgoši! Anke lefase le thabe. Anke dihlakahlaka tše dintši di hlalale.”—Ps. 97:1.
Ntlwana ye yeo e bego e hlomilwe lefelong la go bapatša dipuku tikologong ye e ile ya gogela batho ba 4 723 ka matšatši a 12 feela.
Batho ba e ka bago ba 400 ba be ba etla ntlwaneng ye letšatši le letšatši.
Sehlogo sa go Latela
PUKU YA NGWAGA YA DIHLATSE TŠA JEHOFA YA 2015
Temana ya Ngwaga ya 2015
Lefapha la Lefase ka Bophara la Bohlami le la go Aga
Dipego​—Ditaba tše di Tšwago Lefaseng ka Bophara
“Re tlo ba Hwetša”
Modiro wa Boboledi o Tšwela Pele
“Ke Lwele go Swana le Tau”
“Nka se Tlogele go ba yo Mongwe wa Dihlatse tša Jehofa”
Ga go na mo di Yago
Go Hwetša Morero Bophelong